สวัสดีค่ะ ไม่แน่ใจว่าโดนมดแดงกัดหรือยุงกัด(เพราะผ่านมานานแล้ว) บริเวณเท้า ประมาณ3เดือน แต่ตุ่มมันไม่หายไปซักที ตอนนี้มีอาการผิวหนังแห้งและดำบริเวณตุ่ม เวลาเกาก็ยังคัน เป็นเพราะอะไรและแบบนี้หนูสามารถมีวิธีรักษาได้ยังไงบ้างคะ
สวัสดีค่ะ โดยปกติ ตุ่มที่เกิดจากการโดนยุงหรือมดกัด ก็จะหายไปเองภายในไม่กี่วัน แต่หากเป็นมานาน 3 เดือนแล้ว ยังคงเป็นตุ่มนูนอยู่ ก็อาจเป็น1. แผลเป็นชนิดคีลอยด์ (keloid) ซึ่งเกิดจากร่างกายมีการซ่อมแซมของชั้นผิวหนังที่มากผิดปกติ จนนูนออกมาจากขอบแผลเดิม สีมักออกม่วงคล้ำ มักจะเกิดในผู้ที่มีผิวสีเข้ม หรือมีประวัติทางพันธุกรรม หากเป็นไม่นาน มักจะคลำได้ค่อนข้างนิ่ม แต่หากเป็นนานแล้ว ก้อนมักแข็ง และมักมีอาการคันร่วมด้วยทั้งนี้ การที่โดนยุงหรือแมลงกัด หากไปเกาจนผิวหนังเกิดบาดแผลถลอก ก็อาจเป็นสาเหตุที่ทำให้เกิดแผลเป็นตามมาได้ค่ะ2. การติดเชื้อราที่ผิวหนัง แต่มักจะเห็นเป็นผื่นแดง ที่ขยายกว้างออกเรื่อยๆ อาจมีขุยเกิดขึ้น หรืออาจกลายเป็นแผลเรื้อรังตามมา ซึ่งขึ้นกับชนิดของเชื้อราค่ะ3. เป็นเนื้องอกของผิวหนังชนิดต่างๆ แต่มักไม่ได้มีอาการคันร่วมด้วยแนะนำควรไปพบแพทย์เพื่อให้การวินิจฉัยที่ถูกต้อง จะได้รับการรักษาให้ตรงกับโรค ในเบื้องต้น ก็ไม่ควรไปเกาตุ่มดังกล่าว เพราะอาจเกิดการอักเสบติดเชื้อตามมา หากคันมาก อาจทายาหรือทานยาแก้คันไปก่อน เช่น triamcinolone cream, ยาทาน hydroxyzine เป็นต้น